Ynde (plante)

se egen seksjon

Ynde (Mandevilla) er ei planteslekt i gravmyrtfamilien. Det vitenskapelige navnet Dipladenia ble tidligere brukt om samme slekt.

De fleste artene er klatreplanter, men noen har opprett vekst, og det er minst én epifytt. De er urter, men hos noen er stengelen forvedet. Bladene sitter motsatt. Noen arter har små, hvite blomster, mens andre har opptil 5 cm store blomster med sterke farger. Blomsten har et smalt kronrør og fem kronfliker som overlapper til høyre. Hos noen arter dufter blomstene sterkt. Insekter og kolibrier pollinerer blomstene. De omtrent 120 artene er utbredt i Neotropis fra Mexico til Argentina.

Ynde er en vanlig hageplante i varme strøk. I kalde områder var den en vanlig potteplante på 1800-tallet, men gikk så av moten. Den blir raskt for stor og tåler dårlig den tørre lufta i moderne hus. Etter 2000 er den igjen blitt populær. Plantene som selges nå er behandlet med veksthemmende hormoner så de ikke skal bli for store for en vanlig stue.

Galleri

Litteratur

Eksterne lenker 
 

Gravmyrtfamilien